Mu mambu mengi mena mo, wau vo e wantu ki natanga mu zola toma zinga kia mbote. Kansi mu kuma kia nswaswani mbakisa; nzayilu; za nitu ye za salu mpovo mpe zi swaswananga nze yi ndendelo ye wete wa ndose E nswaswani yoyo yi lenda tundidika muntu ye yi lenda vevola muntu ye ku mvweza muna yi ngana kaka. Mu mvwezelo tanga ngana nze yi zazi: <KANA KA NTI KO E MAKAYA MVWE.> Di lenda vovelwa mpil'eyi: E ZOWA KA KEVANGA KO. Vo se ka zolele ta ngana ko. Ovo se muntu a vwezoka <mputuy se kondelo luzitu kwa ngang'a mvwala, mu fwema lenda mu toma ku nsakanena ye sasila ki mputu kiani lenda ku mvovesa vo; ngeye muntu va wuna e LEKELA MIAYA, E SIKAMENA MFUNI mu songa vo nzala ka nanginanga ka lendanga kia dia mu lekela ye mu sikamena ko wau vo mu nkondwa kwani. Mu swaswanesa ntindu miole mia wantu; a velela ye a mvindu yo vo a sadi ye mputu va lenda tewa ngana vo: EMA KWANZA NITU, E MANKONDO NDIMBA. Di songele vo sala kubikilwa. Mu nswaswani kaka va lenda vovelwa mu vweza muntu wa nitu za fioti, wa nkufi ngatu vo nkwa ndenda za fioti; mu ku mvovela ye ku nwanina va lenda tewa ngan' a sia Vo: E VONGA KA NGWOLE KO, E KEVA; MPE zingu ngolo ngolo